User talk:Bahaashaaban

Mina Anwar
في سلسلتي صليبي وصورة العدرا في جيبي ومن غير ما اصلي ولا أقول يسوع ده أكيد حبيبي

وأقول أنا مليان وأقول أنا كلي إيمان ده أنا اقدر انقل جبل واقدر أحطم أوثان

وافتكر شجرة التين وافتكر ورقها المليان وارجع وازعل واتصدم وتملا قلبي الأحزان

فين ثمر الإيمان ده أنا اضعف إنسان ولو فاكر غير كده ابقي أكيد غلطان

وفاكر اني متين ده انا حتي ماحصلتش شجرة تين

ده انا اخري شجرة رمان وكمان من غير اغصان فات عليها كتير وجه عليها الأوان

صاحبها عايز يقطعها وفي التراب والنار يرميها تفتكروا هيقطعها بجد مع ان روحه فيها؟

بس اكيد هيقطعها هيقطعها وهو بيعيط عليها ده عشانها داق المر ولبس الشوك علشان دمه يرويها

ده ياما نادي عليها مد ايده ليها بس مااثرش فيها كانت فاكرة انها مليانة ورق كانت فاكرة انها نبيهة

حتي وهي بتتقطع فضلت تقول حاجتين انا عالية انا ملياتة انا مافيش مني اتنين

مارضتش تعترف بالحقيقة وتبص لنفسها دقيقة وتقول انا...شجرة تين انا شجرة تين